Charmed

(«Sorginduak») Estatu Batuetako ingelesezko telesail bat izan zen; sorgin bihurtzen diren Halliwell deiturako hiru ahizpen bizitza kontatzen du. Dena San Frantziskon (Kalifornia) gertatzen da. Ahizpen helburua mundua gaiztakeriatik salbatzea da, eta beren nortasuna ezkutatzen saiatzen dira. Munduko sorgin boteretsuenak dira elkarrekin lan egiten dutenean, hiruko boterearen bidez.

 Sinopsia 

Sorginduen ama Patty hil eta gero, ahizpak amona Penny eta aitarekin geratu dira. Penny –sorgina, halaber– ahalmenak kendu dizkie, demonioetatik babesteko. Amonak sorginkeria kentzeko asmoa du, ahizpak helduak egitean, baina beti borroka dagoela ikustean, ez die kendu: hura zela eta, sorginduak hazi dira, ahalmen magikoak dituztela jakin barik.

Amona hil ondoren, Phoebe deritzan ahizpa aitaren bila New York-era doa (hark amonarekin utzi zituen, sorginak zirela jakitean). Handik hilabete batzuetara, San Frantziskora itzuli da, diru arazoak direla eta. Etxean emandako lehen gauean, Ouijak agindu die mandiora joateko, baina Prue eta Piper ahizpek nahi ez dutenez, Phoebe bakarrik igo da. Han Itzalen Liburua aurkitu du, beren arbasoek idatzia, lehen orriko sorginkeria irakurri eta beren ahalmenak askatu ditu.

 Sorginduen ahalmenak 

Prue ahizpa zaharrenak telekinesia du (gauzak edo pertsonak pentsamenduaz mugi ditzake; geroago, bere burua astralki proiektatzen ikasi du, zaurituezinezko klon astrala sortuz.

Erdiko ahizpa Piperrek pertsonak eta gauzak geldi ditzake, eta geroago partikulak azeleratzen ikasi du: horrela, lehertaraz ditzake.

Azkenik, Phoebe gazteenak bihozkadak ditu; geroago enpatia (besteek sentitzen dutena sentitzeko gauza da) eta lebitatzen ere ikasi du.

Beren botereak errugabeak eta magiarik gabeko pertsonak sorgin gaiztoetatik eta demonioetatik babesteko darabiltzate. Baina egun batean, Shax deabruarekin borrokan ari direla, jendeak ikusi ditu, eta etxetik irten ezinik geratu dira.

Pruek bere ahalmenak erabiltzen zituen sorgina zela esaten zuen emakume zoro bat etxetik botatzeko. Emakume honek Piperri tiro egin zion. Pruek Leori, bere aingeruari, deitu zion, baina honek ezin zion entzun azpimunduan dagoelako Phoeberekin. Orduan, Pruek Piper ospitalera eraman nahi zuen, baina jendeak ez zion pasatzen uzten, elkarrizketa bat nahi zuelako. Pruek, etsita telekinesiaren bidez jendea bota zuen. Horren ondorioz, Piper hil egin zen eta SWATek Prue hil nahi zuten, jendearentzat arriskutsua zelakoan.

Phoebek Iturriarekin (azpimunduan agintzen zuenarekin) tratu bat egin zuen, bera azpimunduan geratuko zen denboran atzera egiten bazuen. Denboran atzera egin bai baina laguntzeko Phoebe ez zegoenez, Shaxek suzko bola batekin zauritu zituen Prue eta Piper.

Leo bueltatu zenean Piper salbatu zuen baina Prue hil egin zen. Gero, Phoebe ere bueltatu zen, Cole deabruaren, bere benetako maitearen laguntzaz. Horrela hiruko boterea apurtzen da.

Bi edo hiru egun pasa eta gero amak esan zien beste ahizpa bat zutela (amak eta bere aingeruak izan zuten alaba), baina adoptatua zela. Horrela Paige topatu zuten eta berriro hiruren boterea berreskuratu zuten.

 Aktoreak 
 Alyssa Milano: Phoebe Halliwell (1998-2006)
 Holly Marie Combs: Piper Halliwell(1998-2006)
 Rose McGowan: Paige Matthews (2001-2006)
 Shannen Doherty: Prudence Halliwell (1998-2001)
 Brian Krause: Leo Wyatt (1998-2006)
 Julian McMahon: Cole Turner (2000-2003)
 Dorian Gregory: Darryl Morris (1998-2005)
 Drew Fuller: Chris Perry (2003-2006)
 Kaley Cuoco: Billie Jenkins (2005-2006)
 Finola Hughes: Patty Halliwell (1998-2006)
 Jennifer Rohdes: Penny Halliwell (1998-2006)
 Ted King: Andy Trudeau (1998-1999)
 Greg Vaughan: Dan Gordon (1999-2000)
 Karis Paige Bryant: Jennifer Gordon (1999)

 Kanpo estekak 

Kategoria:Ameriketako Estatu Batuetako telesailak
Kategoria:Ingelesez egindako telesailak
Kategoria:Misterio-telesailak
Kategoria:Ameriketako Estatu Batuetan girotutako telesailak
Kategoria:The WBko telesailak